turjo4nis/wikipedia-bn-dump-20250701 huggingface dataset:
মুষ্টিযুদ্ধের মঞ্চ

মুষ্টিযুদ্ধের মঞ্চ মুষ্টিযুদ্ধ খেলার জন্য ব্যবহৃত নির্দিষ্ট আয়তনের একটি দড়ি ঘেরা উঁচু মঞ্চকে বোঝানো হয়। একটি আধুনিক মুষ্টিযুদ্ধ মঞ্চ ভূমি থেকে উত্থিত একটি বর্গাকৃতি পাটাতন যার চার কোণায় চারটি খুঁটি থাকে। প্রতিটি খুঁটি থেকে পাশের খুঁটি পর্যন্ত চারটি সমান্তরাল দড়ি টার্নবাকল নামক স্ক্রুয়ের সাহায্যে টানটান করে লাগিয়ে মুষ্টিযুদ্ধক্ষেত্রের সীমানা নির্ধারণ করা হয়।

নির্মাণ
বিশ্বে একাধিক পেশাদার মুষ্টিযুদ্ধ সংস্থা বিদ্যমান, তাই মুষ্টিযুদ্ধের মঞ্চের নির্মাণ সংক্রান্ত আদর্শগুলিও ভিন্ন ভিন্ন হয়ে থাকে। সাধারণত একটি আদর্শ মঞ্চ প্রতি পার্শ্বে ১৬ থেকে ২০ ফুট দীর্ঘ হয়। দড়ির বাইরে আরও ২ ফুট খালি স্থান রাখা হয়। মঞ্চটি ভূমি থেকে ৩ থেকে ৪ ফুট উঁচুতে থাকে। এটির উপরে প্রায় ১ ইঞ্চি পুরু গদি থাকে এবং তার উপরে ক্যানভাসের কাপড়ের আবরণ দেওয়া থাকে। দড়িগুলির ব্যাস প্রায় ১ ইঞ্চি এবং এগুলি পাটাতন থেকে ১৮, ৩০, ৪২ ও ৫৪ ইঞ্চি উচ্চতায় টানা থাকে। খুঁটিগুলি পাটাতন থেকে ৫ ফুট উচ্চতাবিশিষ্ট হয়। রশিগুলি একে অপরের সাথে স্পেসার দ্বারা সংযুক্ত থাকে যাতে সেগুলি একে অপরের থেকে দূরে না সরে যায়।

মঞ্চে যেন সর্বোচ্চ পরিমাণ আলোকসম্পাত হয়, আলোকসম্পাতের কারণে উত্তাপের পরিমাণ যেন সর্বনিম্ন হয়, এবং মঞ্চের আশেপাশে যেন আলো না পড়ে, সে ব্যাপারগুলিও নির্মাণের সময় মাথায় রাখা হয়।

মুষ্টিযুদ্ধের মঞ্চের সাথে কুস্তির মঞ্চের সাদৃশ্য থাকলেও দ্বিতীয়টিতে তিনটি দড়ি ব্যবহার করা হয় এবং পাটাতনের মেঝে আরও স্থিতিস্থাপক হয়।

তথ্যসূত্র

মুষ্টিযুদ্ধ
মার্শাল আর্টের সরঞ্জাম
মার্শাল আর্ট সরঞ্জাম
পশ্চিমা পাহাড়ী ভাষাগোষ্ঠী

পশ্চিমা পাহাড়ী উত্তরা ইন্দো-আর্য ভাষা সমূহের অন্তর্গত একটি ভাষাগোষ্ঠী৷ মূলত হিমালয় পার্বত্য অঞ্চলে ভারতের হিমাচল প্রদেশ রাজ্য এবং জম্মু-কাশ্মীর ও উত্তরাখণ্ড রাজ্যের কিছু অঞ্চলে এই ভাষাগোষ্ঠীর অন্তর্গত ভাষাগুলি বলা হয়ে থাকে৷

পশ্চিমা পাহাড়ী ভাষাগুলিকে অনেকক্ষেত্রে হিমাচলি ভাষা নামেও অভিহিত করা হয়ে থাকে(নয়)৷আবার কিছু ক্ষেত্রে এটিকে সাধারণত পাহাড়ি ভাষা বলা হয়ে থাকলেও পাহাড়ী বলতে উত্তরাখণ্ড ও নেপাল সহ পশ্চিম কাশ্মীরের  পোঠোহারী ভাষার মতো একাধিক উত্তরা ও উত্তর-পশ্চিমী ইন্দো-আর্য ভাষাকেও বোঝানো হয়ে থাকে৷

ভাষা তালিকা 

গ্লোটোলগ অনুযায়ী নিম্নলিখিত তালিকাটি পশ্চিমা পাহাড়ী ভাষাগোষ্ঠীর অন্তর্ভুক্ত:
জৌনসারি
কেন্দ্রীয় হিমাচলি:
হিণ্ডুরী
পাহাড়ি কিন্নরী
কুলুবী
মহাসু পাহাড়ি
সিরমৌরী
মণ্ডিয়ালী
কাংড়ি-চম্বিয়ালী-ভটিয়ালী:
চম্বিয়ালীয়:
ভদ্রবাহী
চুরাহী
ভটিয়ালী
বিলাসপুরী
চম্বিয়ালী
গদিয়ালী
পাংওয়ালি
কাংড়ি-ডোগরি:
ডোগরি
কাংড়ি

পাহাড়ী ভাষাগুলি হলো উপভাষার ধারাবাহিকতা এবং প্রতিটি ভাষাই তার পার্শ্ববর্তী ভাষাটির সাথে পারস্পরিক বোধগম্য৷ কিছু পশ্চিমা পাহাড়ী ভাষা ডোগরি, কিছু পাঞ্জাবী এবং বাকী সকল হিন্দির উপভাষা হিসাবে মান্যতাপ্রাপ্ত৷

ডোগরি ও কাংড়ির মতো পশ্চিমা পাহাড়ী ভাষাগুলি পাঞ্জাবি ভাষার মতো স্বন ভাষা, যা অন্যান্য অধিকাংশ ভারতীয় ভাষাগুলির বৈশিষ্ট্যের থেকে যথেষ্ট আলাদা৷ ২০০৩ খ্রিস্টাব্দে ডোগরি ভাষা ভারতের সংবিধানের অষ্টম তফসিলের অন্তর্ভুক্ত করে রাষ্ট্রের একটি সরকারী ভাষার মর্যাদা দেওয়া৷

একটি বিতর্কিত গবেষণা অনুসারে বর্তমানে গাড়োয়ালী ভাষার উপভাষা হিসেবে চিহ্নিত বঙ্গাণীকে একটি স্বতন্ত্র পশ্চিমা পাহাড়ি ভাষা হিসেবে তুলে ধরেন।

লিখন পদ্ধতি
সাম্প্রতিককালে পশ্চিমা পাহাড়ি ভাষাগুলি লেখার ক্ষেত্রে মান্য দেবনাগরী লিপিই ব্যবহার করা হয়।

নিকট অতীতকাল অবধিও এই ভাষাগুলি টাকরী লিপিতে লেখা হতো। পূর্ব থেকে পশ্চিমে এই লিপির বিভিন্ন প্রকার ছিল, এগুলি মধ্যে ডোগরি টাকরী, মান্য টাকরী, সিরমৌরী টাকরি ও জৌনসারি টাকরী অন্যতম৷ ভারতের স্বাধীনতা লাভের পর এই লিপির ব্যবহার দ্রুত হারে কমতে থাকে এবং তার পরিবর্তে দেবনাগরী লিপি প্রতিস্থাপিত হওয়া শুরু হয়। এর মধ্যেও লিপি এবং ভাষা পুনরুদ্ধারে ও পুনঃ প্রতিষ্ঠিত করার জন্য বিক্ষিপ্তভাবে একাধিকবার আন্দোলনও সংঘটিত হয়েছে।

বর্তমান অবস্থা 
ইউনেস্কোর তথ্য অনুসারে পশ্চিমা পাহাড়ী ভাষাগুলির মধ্যে একমাত্র ডোগরি ছাড়া বাকি প্রতিটি ভাষাই হয় সঙ্কটাপন্ন বা বিপন্ন শ্রেণীর অন্তর্ভুক্ত৷

ভারতের সংবিধানের অষ্টম তফসিলে পাহাড়ী ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতাঅদানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশই হিন্দি ভাষাগোষ্ঠীর অন্তর্গত একেকটি উপভাষা হয়ে রয়েছে৷ তবে ডোগরি বর্তমানে একটি স্বতন্ত্র ভাষা ও বিলাসপুরী, ভটিয়ালী সহ কিছু কিছু ভাষা পাঞ্জাবি ভাষা উপভাষার তকমা পেয়েছে৷

তথ্যসূত্র

হিমাচল প্রদেশের ভাষা
পাহাড়ী ভাষা
হিমাচল প্রদেশের সংস্কৃতি
উত্তর ইন্দো-আর্য ভাষা
খালিয়াজুড়ি থানা

খালিয়াজুড়ি থানা বাংলাদেশের নেত্রকোণা জেলার অন্তর্গত খালিয়াজুড়ি উপজেলার একটি থানা।

প্রতিষ্ঠাকাল 
১৯০৬ সালের ১৬ জুন খালিয়াজুড়ি থানা প্রতিষ্ঠিত হয়।

প্রশাসনিক এলাকাসমূহ 
খালিয়াজুড়ি উপজেলার ৬টি ইউনিয়নের প্রশাসনিক কার্যক্রম খালিয়াজুড়ি থানার আওতাধীন।

ইউনিয়নসমূহ:
 ১নং মেন্দিপুর
 ২নং চাকুয়া
 ৩নং খালিয়াজুড়ি
 ৪নং নগর
 ৫নং কৃষ্ণপুর
 ৬নং গাজীপুর

আরও দেখুন 
 খালিয়াজুড়ি উপজেলা
 নেত্রকোণা জেলা

তথ্যসূত্র

বহিঃসংযোগ 

নেত্রকোণা জেলার থানা
খালিয়াজুড়ি উপজেলা
এয়ারপোর্ট আর্মড পুলিশ

এয়ারপোর্ট আর্মড পুলিশ ব্যাটালিয়ন (বিমানবন্দর সশস্ত্র পুলিশ) ঢাকার শাহজালাল আন্তর্জাতিক বিমানবন্দরের নিরাপত্তা জন্য দায়বদ্ধ বাংলাদেশ পুলিশের বিশেষ ইউনিট। শাহজালাল আন্তর্জাতিক বিমানবন্দর বাংলাদেশের বৃহত্তম ও ব্যস্ততম বিমানবন্দর। এএপি বাংলাদেশের সশস্ত্র পুলিশ ব্যাটালিয়নের (এপিবিএন) অন্যতম ব্যাটালিয়ন।

ইতিহাস 
সশস্ত্র পুলিশ ব্যাটালিয়ন অধ্যাদেশ, ১৯৯৯ এর অনুচ্ছেদ অনুযায়ী, সশস্ত্র পুলিশ ব্যাটালিয়ন (এপিবিএন) অভ্যন্তরীণ সুরক্ষা, সশস্ত্র সন্ত্রাসীকে গ্রেপ্তার, অস্ত্র ও বিস্ফোরক পুনরুদ্ধার, এবং সরকার কর্তৃক প্রদত্ত অন্য যে কোনও দায়িত্ব পালন করে। বাংলাদেশ সরকার বিমানবন্দরের সার্বিক সুরক্ষার দায়িত্ব নিতে ২০১০ সালের ১ জুন সশস্ত্র পুলিশ ব্যাটালিয়নকে মোতায়েন করে। বিমানবন্দর আর্মড পুলিশ, কার্যকরভাবে ও দক্ষতার সাথে এই দায়িত্ব পালনের জন্য বাংলাদেশ বেসামরিক বিমান চলাচল কর্তৃপক্ষ, বাংলাদেশ শুল্ক বিভাগ, বিভিন্ন গোয়েন্দা ইউনিট এবং অন্যান্য অনুরূপ সংস্থাগুলির সাথে সমন্বয় করে কাজ করে।

সংগঠন 
বাংলাদেশের বৃহত্তম বিমানবন্দরে মোট ১১০০ জন কর্মী (১০০ জন মহিলা সদস্যসহ) সুরক্ষা দায়িত্ব পালন করছেন। বিমানবন্দরকে সুরক্ষিত করার জন্য বিমানবন্দর সশস্ত্র পুলিশদের চার ধরনের দল রয়েছে:

 ইউনিফর্মড গার্ড এবং পরিক্ষণ দল
 গোয়েন্দা দল
 সঙ্কট প্রতিক্রিয়া দল (সিআরটি) 
 পর্যবেক্ষণ ও মূল্যায়ন দল
 কে -৯ ইউনিট

কর্তব্যের স্থান 
নাগরিক বিমান ও পর্যটন মন্ত্রণালয় ও বাংলাদেশ পুলিশ সদর দফতরের নির্দেশনা অনুসারে বিমানবন্দর সশস্ত্র পুলিশ স্বাধীনভাবে বিমানবন্দরকে সুরক্ষিত করার দায়িত্ব পালন করে।। সংস্থার প্রদত্ত কয়েকটি পরিষেবা নিম্নরূপ:

 সামগ্রিক সুরক্ষা নিশ্চিত করা: বিমানবন্দরের যে কোনও ধরনের ধ্বংসাত্মক কাজ রোধ, অবাঞ্ছিত ও অননুমোদিত ব্যক্তিদের অবৈধভাবে অনাচার, লাগেজ চালক / চুরি রোধ ও বিমানবন্দরে যাত্রীদের যে কোনও প্রকার হয়রানির হাত থেকে রক্ষা করে বিমানবন্দরের সামগ্রিক সুরক্ষা নিশ্চিত করা।
 অবৈধ পার্কিং অঞ্চল মুক্তকরণ: এএপি মোতায়েনের আগে, আগমন টার্মিনাল ১ এবং ২ এর সামনের গাড়ী পার্কিং অঞ্চলটি অবৈধ আয়ের উৎস হিসাবে ব্যবহৃত হত যেখানে মধ্যস্বত্বভোগীরা তাদের গাড়িগুলি অবৈধভাবে পার্ক করতে পারত। এএপি একটি বিশেষ ড্রাইভে দখলকৃত গাড়ি পার্কিং মুক্ত করেছে যা বিমানবন্দরের সৌন্দর্য বাড়িয়ে তোলার পাশাপাশি মধ্যযুগীর যাত্রীদের এবং দর্শনার্থীদের হয়রানির সুযোগকে হ্রাস করেছে।
 লাগেজ চুরি হ্রাস: এএপি যাত্রীদের মূল্যবান লাগেজ চুরির লক্ষ্যে কাজ শুরু করে যা তখনকার সময়ে একটি সাধারণ ঘটনা ছিল।
 সমন্বয়: বিমানবন্দরে কর্মবিরোধী কার্যক্রম, জঙ্গিবাদ প্রতিরোধ বা সুরক্ষা সম্পর্কিত যে কোনও হুমকির বিষয়ে বিমানবন্দরে কর্মরত অন্যান্য সংস্থার সাথে সমন্বয়।

তথ্যসূত্র 

বাংলাদেশের আইন প্রয়োগকারী সংস্থা
বাংলাদেশের বিমানবন্দর
বাংলাদেশে আইন প্রয়োগ
মোখলেসুর রহমান জিতু মিয়া

মোখলেসুর রহমান জিতু মিয়া ছিলেন বাংলাদেশের রাজনীতিবিদ। তিনি তৎকালীন ঢাকা-২৩ তৎকালীন গাজীপুর-৩ আসনের সংসদ সদস্য ছিলেন।

প্রাথমিক জীবন 
মোখলেসুর রহমান গাজীপুরের কালীগঞ্জে জন্মগ্রহণ করেন।

রাজনৈতিক জীবন 
মোখলেসুর রহমান জিতু মিয়া ১৯৭৩ সালে তৎকালীন কালীগঞ্জ সদর ইউনিয়নের চেয়ারম্যান হিসেবে নির্বাচিত হন।

১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৩ আসন থেকে সংসদ সদস্য নির্বাচিত হন।

১৯৮৮ সালের চতুর্থ জাতীয় সংসদ নির্বাচনে বিএনপি অংশগ্রহণ না করায় তিনি স্বতন্ত্র প্রার্থী হিসেবে তৎকালীন গাজীপুর-৩ আসন থেকে তিনি সংসদ সদস্য নির্বাচিত হন।

মৃত্যু 
মোখলেসুর রহমান জিতু মিয়া মৃত্যুবরণ করেছেন।

তথ্যসূত্র 

বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
বাংলাদেশ আওয়ামী লীগের রাজনীতিবিদ
চতুর্থ জাতীয় সংসদ সদস্য
গাজীপুর জেলার রাজনীতিবিদ
জন্মের বছর অনুপস্থিত
মোহাম্মদ শহীদুল্লাহ (নরসিংদীর রাজনীতিবিদ)

মোহাম্মদ শহীদুল্লাহ বাংলাদেশের নরসিংদী জেলার রাজনীতিবিদ যিনি তৎকালীন ঢাকা-২৪ আসনের সাংসদ ছিলেন।

প্রাথমিক জীবন 
মোহাম্মদ শহীদুল্লাহ নরসিংদী জেলায় জন্মগ্রহণ করেন।

রাজনৈতিক জীবন 
মোহাম্মদ শহীদুল্লাহ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৪ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
নরসিংদী জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
শামসুল হক (নারায়ণগঞ্জের রাজনীতিবিদ)

শামসুল হক বাংলাদেশের নারায়ণগঞ্জ জেলার রাজনীতিবিদ যিনি তৎকালীন ঢাকা-২৯ আসনের সংসদ সদস্য ছিলেন।

প্রাথমিক জীবন 
শামসুল হক নারায়ণগঞ্জ জেলায় জন্মগ্রহণ করেন।

রাজনৈতিক জীবন 
শামসুল হক ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৯ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
নারায়ণগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
বাংলাদেশি ইংরেজি সাহিত্য

বাংলাদেশি ইংরেজি সাহিত্য (; সংক্ষেপে BEL) বলতে বাংলাদেশে এবং প্রবাসে বাংলাদেশি কর্তৃক ইংরেজি ভাষায় রচিত সাহিত্যকে নির্দেশ করে। শিক্ষায়তনিকভাবে একে "ইংরেজি ভাষায় বাংলাদেশি লেখা" (; সংক্ষেপে BWE) বলেও অভিহিত করা হয়। প্রাথমিক যুগের বিশিষ্ট ইংরেজি ভাষায় বাঙালি লেখকের মধ্যে রয়েছেন শেখ দীন মুহাম্মদ, বঙ্কিমচন্দ্র চট্টোপাধ্যায়, বেগম রোকেয়া এবং রবীন্দ্রনাথ ঠাকুর। আধুনিককালে প্রবাসী বাংলাদেশিদের মধ্যে উল্লেখযোগ্য লেখক হলেন তাহমিমা আনাম, নেয়ামত ইমাম, মনিকা আলী এবং জিয়া হায়দার রহমান।

ইতিহাস  
১৯০৫ খ্রিষ্টাব্দে বেগম রোকেয়া (১৮৮০ – ১৯৩২) সুলতানা'জ ড্রিম রচনা করেন, যা বিশ্বের সবচেয়ে পুরনো নারীবাদী বৈজ্ঞানিক কল্পকাহিনীর উদাহরণ।

সামসময়িক দৃশ্যায়ন  
তাহমিমা আনামের অ্যা গোল্ডেন এইজ ১৯৭১ সালে বাংলাদেশের স্বাধীনতা যুদ্ধের প্রেক্ষাপটে রচিত। এছাড়াও তাহমিমা আনাম দ্য গুড মুসলিম গ্রন্থের রচয়িতা। বাংলাদেশি বংশোদ্ভূত ব্রিটিশ ঔপন্যাসিক জিয়া হায়দার রহমান ২০১৪ খ্রিষ্টাব্দে তার প্রথম উপন্যাস ইন দ্য লাইট অব হোয়াট উই নো প্রকাশ করেন। ২০১৫ খ্রিষ্টাব্দে গ্রন্থটি সাহিত্যে জেমস ট্যাইট ব্ল্যাক প্রাইজ অর্জন করে। প্রথম বইয়ের জন্যই জিয়া হায়দার সমুজ্জ্বল প্রশংসা এবং অভিনন্দন লাভ করে, দ্য নিউ ইয়র্কার-এর ভাষায় যা "আশ্চর্যজনকভাবে অর্জিত"। ২০০৩ খ্রিষ্টাব্দে মনিকা আলীর ব্রিক লেন ম্যান বুকার পুরস্কারের জন্য ছোট তালিকাভুক্ত হয়। ২০১৮ খ্রিষ্টাব্দে যুক্তরাষ্ট্র থেকে প্রকাশিত ফায়েজা হাসানাতের প্রথম ছোটগল্প সংকলন দ্য বার্ড ক্যাচার অ্যান্ড আদার স্টোরিজ-এ লিঙ্গ আকাঙ্ক্ষা, পারিবারিক ভালোবাসা এবং পরিচয় ও পরিবার নিয়ে প্রশ্ন উত্থাপিত হয়েছে। শাজিয়া ওমরের লাইক অ্যা ডায়মন্ড ইন দ্য স্কাই গ্রন্থে ঢাকার মাদকাসক্ত বিশ্ববিদ্যালয় পড়ুয়া শিক্ষার্থীদের নেশাচ্ছন্ন ও ধোঁয়াশাময় জীবন পরিস্ফূটিত হয়। রাশিদ আসকারী "ইংরেজি ভাষায় গল্প লেখার মতো যথেষ্ট শৈল্পিক মেধার প্রদর্শন ঘটান"। তার ছোটগল্পের সংকলন নাইনটিন সেভেনটি ওয়ান অ্যান্ড আদার স্টোরিস (২০১১) ফরাসি ও হিন্দি ভাষায় অনূদিত হয়েছে।

সামসময়িক কবিতা  
কায়সার হামিদুল হক বাংলাদেশের ইংরেজি ভাষার অন্যতম প্রধান বিশিষ্ট কবি।

গণমাধ্যম ও সাময়িকী  
বাংলাদেশে ইংরেজি ভাষার গণমাধ্যম বেশ শক্তিশালী। উল্লেখযোগ্য ইংরেজি সংবাদপত্রের মধ্যে অন্যতম হলো দ্য ডেইলি স্টার, নিউ এজ, ঢাকা ট্রিবিউন, দি ইন্ডিপেন্ডেন্ট। এই সংবাদপত্রগুলো নিয়মিত সাহিত্য বিষয়ক ক্রোড়পত্র প্রকাশ করে। উল্লেখযোগ্য সাময়িকীর মধ্যে রয়েছে দ্য স্টার, স্লেট, ঢাকা কুরিয়ার ও ফোরাম ইত্যাদি। বেঙ্গল লাইটস দেশের গুটিকয়েক ইংরেজি সাহিত্য পত্রিকার অন্যতম।

আরও দেখুন 
 বাংলাদেশী ইংরেজি
 ঢাকা লিট ফেস্ট

তথ্যসূত্র 

বাংলাদেশী সাহিত্য
বাংলাদেশী বিক্ষিপ্ত উদ্বাসন
পথিকৃৎ বসু

পথিকৃৎ বসু হলেন একজন ভারতীয় চলচ্চিত্র পরিচালক। তিনি সাধারণত পশ্চিমবঙ্গের বাংলা চলচ্চিত্র শিল্পে কাজ করে থাকেন। তার পরিচালিত উল্লেখযোগ্য চলচ্চিত্র হলো কাছের মানুষ (২০২২), দাবাড়ু (২০২৪), কে তুমি নন্দিনী? (২০১৯), হরিপদ ব্যান্ডওয়ালা (২০১৬) ও শ্রীমান ভার্সেস শ্রীমতী (২০২৫)।

কর্মজীবন
পথিকৃৎ বসু ২০১৬ সালে হরিপদ ব্যান্ডওয়ালা মাধ্যমে চলচ্চিত্র পরিচালনায় অভিষিক্ত হয়। এতে প্রধান চরিত্রে অভিনয় করেন অঙ্কুশ হাজরা ও নুসরাত জাহান। যা হাস্যরসাত্মক ধারার চলচ্চিত্র ছিল। ২০১৮ সালে যশ দাশগুপ্তকে প্রধান চরিত্রে রেখে টোটাল দাদাগিরি ও ফিদা চলচ্চিত্র পরিচালনা করেন। ২০১৯ সালে  শ্রী ভেঙ্কটেশ ফিল্মসের ব্যানারে কে তুমি নন্দিনী? চলচ্চিত্র পরিচালনা করেন।

২০২২ সালে দেব ও প্রসেনজিৎ চট্টোপাধ্যায়ের সাথে কাছের মানুষ চলচ্চিত্রে যুক্ত হন। ২০২৪ সালে উইন্ডোজ প্রোডাকশন হাউসের প্রয়োজনায় ভারতীয় দাবা গ্র্যান্ডমাস্টার সূর্য্যশেখর গঙ্গোপাধ্যায়ের জীবনী অবলম্বনে দাবাড়ু চলচ্চিত্র পরিচালনা করেন। এরপর মিঠুন চক্রবর্তীর সাথে পারিবারিক নাট্য চলচ্চিত্র শাস্ত্রী (২০২৪) ও শ্রীমান ভার্সেস শ্রীমতী (২০২৫) পরিচালনা করেন।

চলচ্চিত্র

পরিচালক হিসেবে

তথ্যসূত্র

বহিঃসংযোগ
 

১৯৯৩-এ জন্ম
জীবিত ব্যক্তি
পশ্চিমবঙ্গের চলচ্চিত্র পরিচালক
বাঙালি চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
আশুতোষ কলেজের প্রাক্তন শিক্ষার্থী
টকস্পোর্ট

টকস্পোর্ট (talkSPORT হিসাবে চিহ্নিত) হ'ল ওয়্যারলেস গ্রুপ এর মালিকানাধীন একটি স্পোর্টস রেডিও স্টেশন এবং প্রিমিয়ার লীগ এর গ্লোবাল অডিও অংশীদার। 

স্টেশনটি মূলত ১৯৯৫ সালে লন্ডন থেকে টক রেডিও ইউকে নামে যুক্তরাজ্যে প্রচারের জন্য চালু করা হয়েছিল। টকস্পোর্ট একমাত্র জাতীয় রেডিও স্টেশন যা প্রতিদিন ২৪ ঘণ্টা খেলাধুলা সংক্রান্ত আলোচনা এবং ভাষ্য প্রচার করে। অবশ্য ২ এপ্রিল ২০১২ সালে সাপ্তাহিক ৩৯ ঘণ্টা ক্রীড়া-বিহীন অনুষ্ঠানের জন্য আলাদা রাখা হয়েছিল।

টকস্পোর্টের পরিবেশনার অন্তর্ভুক্ত রয়েছে ক্রীড়ানুষ্ঠানের সরাসরি সম্প্রচার, খেলাধুলা এবং বিনোদন জগতের শীর্ষস্থানীয় ব্যক্তিদের সাথে সাক্ষাৎকার, ফোন-ইন এবং আলোচনাসমূহ। ২০২০ সালের জুন থেকে তাদের টাইমস রেডিও এর জন্য ক্রীড়া বুলেটিনও পরিবশন করা হচ্ছে।

টকস্পোর্ট তার সহযোগী স্টেশন টকসপোর্ট ২ এর সাথে প্রিমিয়ার লীগ সহ বেশ কয়েকটি ক্রীড়া প্রতিযোগিতার অফিশিয়াল ব্রডকাস্টার।

যুক্তরাজ্যে টকস্পোর্ট লন্ডনে উপলব্ধ হয় প্রাথমিক ফ্রিকোয়েন্সি ১০৮৯ কিলোহার্জে পাশাপাশি ১০৫৩ কিলোহার্জ, ১০৭১ কিলোহার্জ এবং ১১০৭ কিলোহার্জে মোবাইল এবং টকস্পোর্ট.কম (talksport.com) অনলাইনে ড্যাব, স্কাই, ভার্জিন মিডিয়া, ফ্রিভিউ তে। এপ্রিল ২০১৬ সাল থেকে টকস্পোর্ট ফ্রিস্যাট এও উপলব্ধ।

যুক্তরাজ্য এবং আয়ারল্যান্ড প্রজাতন্ত্রের বাইরে টকস্পোর্ট বিশ্বজুড়ে প্রতিটি প্রিমিয়ার লীগ ম্যাচের সরাসরি ধারাবিবরণী ইংরাজি, স্প্যানিশ এবং ম্যান্ডারিনসহ একাধিক ভাষায় সম্প্রচার করে।

২৫ শে জুন ২০১৬ সালে রুপার্ট মার্ডক এর নিউজ কর্পস ঘোষণা করে যে তারা প্যারেন্ট ওয়্যারলেস গ্রুপ সংস্থাকে $২৯৬ মিলিয়ন ডলারে অধিগ্রহণ করেছে।

স্টেশন পরিচালনা
ইউটিভির পূর্তন বিজনেস ডেভেলমেন্ট ডাইরেক্টর স্কট টানটন বর্তমানে টকস্পোর্টের রেডিও এবং নতুন মিডিয়ার জন্য দায়বদ্ধ। অস্ট্রেলিয়ার বাসিন্দা তিনি এক দশক ধরে যুক্তরাজ্যে কর্মরত ছিলেন এবং জুলাই ২০০৫ সালে তিনি টকস্পোর্টের কেলভিন ম্যাকেনজির কাছ থেকে প্রধান নির্বাহী কর্মকর্তা হিসাবে দায়িত্বভার গ্রহণ করেন।

লি ক্লেটন টকস্পোর্টের প্রধান। লরি প্যালাসিও টকস্পোর্টের উপ-প্রধান। জোসেফ আম্পলেট নির্বাহী সম্পাদক। লাইভ স্পোর্টসের প্রধান হলেন ক্যাথরিন আনস্তাসী। জেসন বোর্ন ফুটবল সম্পাদক। জন নরম্যান ক্রিকেট সম্পাদক। টম বেলউড টকস্পোর্ট টু এর নির্বাহী সম্পাদক। ডেভিড স্পেন্সার সংবাদ বিভাগের প্রধান।

তরঙ্গদৈর্ঘ্য
বেশ কয়েকটি ক্ষেত্রে বিশেষ করে যে অঞ্চলে প্রধান সংকেত ১০৮৯ এবং ১০৫৩ কিলোহার্জ থেকে একে অপরের সাথে সমাপতিত হয় (ওভারল্যাপ) সেখানে টকস্পোর্ট বিভিন্ন তরঙ্গদৈর্ঘ্যে প্রচুর ফিলার ট্রান্সমিটার পরিচালনা করে:
১০৭১ kHz: নটিংহাম, নিউক্যাসল
১১০৭ kHz: মারসেসাইড, ওয়েস্ট সাসেক্স, সাউথ কেন্ট, দ্যা ওয়াশ, হ্যাম্পশায়ার

১০৮৯ এবং ১০৫৩ kHz তরঙ্গদৈর্ঘ্য মূলত বিবিসি রেডিও ওয়ান ১৯৭৮ সালের নভেম্বর থেকে ১৯৯৪ সালের মধ্যে ব্যবহার করত।

এটি সারা যুক্তরাজ্য জুড়ে ড্যাব ডিজিটাল রেডিও, ফ্রিভিউ, স্কাই, ভার্জিন মিডিয়া এবং ফ্রিস্যাট এর সাহায্যে ডিজিটাল মাধ্যমে সম্প্রচার করে। টকস্পোর্ট অনলাইনেও স্ট্রিমড বা প্রচারিত হয়। তবে সরসরি সম্প্রচারে অধিকার সংক্রান্ত বিধিনিষেধের কারণে কিছু সরসরি ক্রীড়া বিবরণী অনলাইনে পাওয়া যায় না।

আগস্ট ২০১১ সাল থেকে মার্কিন যুক্তরাষ্ট্র ও কানাডার টকস্পোর্টের কয়েকটি অনুষ্ঠান সিরিয়াস এক্সএম উপগ্রহ রেডিওতে উপলব্ধ। 

২০০৬ ফিফা বিশ্বকাপের সময় টকস্পোর্ট কয়েকটি জার্মান শহরে ডিজিটাল রেডিও ডিএবি-তে উপলব্ধ ছিল।

তথ্যসূত্র

বহিঃসংযোগ

লন্ডনের রেডিও স্টেশন
যুক্তরাজ্যের ক্রীড়া রেডিও স্টেশন
যুক্তরাজ্যের সংবাদ ও কথোপকথন রেডিও স্টেশন
বেতার গোষ্ঠী
১৯৯৫-এ প্রতিষ্ঠিত রেডিও স্টেশন
মাদ্রাসা সিরাজুল উলুম

মাদ্রাসা ইসলামিয়া আরাবিয়া সিরাজুল উলুম হিলালি সরাই, সম্ভল () (মাদ্রাসা সিরাজুল উলুম নামেও পরিচিত) ভারতের উত্তর প্রদেশের সম্ভল শহরে প্রতিষ্ঠিত একটি পুরাতন মাদ্রাসা (ধর্মতাত্ত্বিক শিক্ষাপ্রতিষ্ঠান)।

অনুষদ 
মাদ্রাসা সিরাজুল উলুমে ছয়টি ইসলামি শিক্ষা অনুষদ রয়েছে:

 শুবা-ই দারস-ই নিজামী (ইসলামিক আইন অধ্যয়ন বিভাগ)
 শুবা-ই আরবি জাদীদ (আধুনিক আরবি ভাষার বিভাগ)
 শুবা-ই নিসওয়ান (মেয়েদের জন্য পৃথক বিভাগ)
 শুবা-ই হিফজ ও তাজবীদ (কোরআন তেলাওয়াত অধ্যয়ন বিভাগ)
 ফোকানিয়া (উচ্চ প্রাথমিক বিভাগ)
 তাহতনিয়া (প্রাথমিক বিভাগ)

আরও দেখুন 

 দারুল উলুম নাদওয়াতুল উলামা
 দারুল উলুম দেওবন্দ

তথ্যসূত্র

বহিঃসংযোগ 

 সিরাজুল উলুম অফিসিয়াল ওয়েবসাইট মাদ্রাসা 
 দূরত্ব শিক্ষা কেন্দ্র 

১৯০২-এ প্রতিষ্ঠিত শিক্ষাপ্রতিষ্ঠান
ভারতের দেওবন্দি মাদ্রাসা
১৯০২-এ ভারতে প্রতিষ্ঠিত
ভারতের মাদ্রাসা
খাজাঞ্চীগাঁও রেলওয়ে স্টেশন

খাজাঞ্চীগাঁও রেলওয়ে স্টেশন হচ্ছে বাংলাদেশের সিলেট জেলার বিশ্বনাথ উপজেলায় অবস্থিত একটি রেলওয়ে স্টেশন। আনুমানিক ১৯৫৬ সালে নির্মিত প্রায় ৩৫ কিমি দীর্ঘ সিলেট–ছাতক বাজার রেলপথের অন্যতম স্টেশন এটি। ২০০৯ সালে জনবল সংকটের কারণে স্টেশনটি বন্ধ করে দেওয়া হয়, এবং ২০১৮ সাল অব্দি স্টেশনটি এখনও বন্ধ রয়েছে।

তথ্যসূত্র 

সিলেট জেলার রেলওয়ে স্টেশন
মন্টিনিগ্রো জাতীয় ফুটবল দল

মন্টিনিগ্রো জাতীয় ফুটবল দল () হচ্ছে আন্তর্জাতিক ফুটবলে মন্টিনিগ্রোর প্রতিনিধিত্বকারী পুরুষদের জাতীয় দল, যার সকল কার্যক্রম মন্টিনিগ্রোর ফুটবলের সর্বোচ্চ নিয়ন্ত্রক সংস্থা মন্টিনিগ্রো ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ২০০৭ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০০৭ সালের ২৪শে মার্চ তারিখে, মন্টিনিগ্রো প্রথমবারের মতো আন্তর্জাতিক খেলায় অংশগ্রহণ করেছে; মন্টিনিগ্রোর পোদগোরিৎসায় অনুষ্ঠিত উক্ত ম্যাচে মন্টিনিগ্রো হাঙ্গেরিকে ২–১ গোলের ব্যবধানে পরাজিত করেছে।

১৫,২৩০ ধারণক্ষমতাবিশিষ্ট পোদগোরিৎসা সিটি স্টেডিয়ামে রাবরি সকোলি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মন্টিনিগ্রোর রাজধানী পোদগোরিৎসায় অবস্থিত। বর্তমানে এই দলের ম্যানেজারের দায়িত্ব পালন করছেন ফারুক হাজিবেগিচ এবং অধিনায়কের দায়িত্ব পালন করছেন মোনাকোর আক্রমণভাগের খেলোয়াড় স্তেভান ইয়োভেতিচ।

মন্টিনিগ্রো এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও মন্টিনিগ্রো এপর্যন্ত একবারও অংশগ্রহণ করতে পারেনি।

ফাতোস বেচিরায়, এলসাদ জভেরোতিচ, স্তেভান ইয়োভেতিচ, মির্কো ভুচিনিচ এবং স্তেফান মুগোসার মতো খেলোয়াড়গণ মন্টিনিগ্রোর জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০১১ সালের জুন মাসে প্রকাশিত র‌্যাঙ্কিংয়ে মন্টিনিগ্রো তাদের ইতিহাসে সর্বোচ্চ অবস্থান (১৬তম) অর্জন করে এবং ২০০৭ সালের জুন মাসে প্রকাশিত র‌্যাঙ্কিংয়ে তারা ১৯৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মন্টিনিগ্রোর সর্বোচ্চ অবস্থান হচ্ছে ৩৭তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ৭৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
 
 ফিফা-এ মন্টিনিগ্রো জাতীয় ফুটবল দল  
 উয়েফা-এ মন্টিনিগ্রো জাতীয় ফুটবল দল 

মন্টিনিগ্রো জাতীয় ফুটবল দল
ইউরোপের জাতীয় ফুটবল দল
আই থিয়েটার

আই থিয়েটার একটি বাংলাদেশি 'পরিশোধ-বাবদ-দর্শন' যোগ্য চাহিদা ভিডিও সেবা প্রদানকারি প্রতিষ্ঠান। সেবাটি চলচ্চিত্র প্রযোজনা প্রতিষ্ঠান সেলেব্রিটি প্রডাকশনের একটি সহায়ক প্রতিষ্ঠান। এটি মূলত গ্রাহকদের মূল্য পরিশোধ পূর্বক ইন্টারনেটে চলচ্চিত্র এবং চলচ্চিত্র সংক্রান্ত ভিডিও যেমনঃ গান, ট্রেইলার প্রভৃতি দেখার অনলাইন মঞ্চ। আই থিয়েটারের অনুষ্ঠান তালিকায় চলচ্চিত্রের পাশাপাশি বিভিন্ন নাটক অন্তর্ভুক্ত আছে। ২০২০ সালের ২২ নভেম্বর পরীক্ষামূলক এবং ২৬ নভেম্বর হতে আই থিয়েটার আনুষ্ঠানিক সূচনা ঘটে এবং বিশ্বব্যাপী গ্রাহকদের জন্য সক্রিয় করা হয়। আই থিয়েটার মোবাইল অ্যাপ এবং ওয়েবসাইট হিসেবে উপলব্ধ।

ইতিহাস 
আই থিয়েটারের মূল উদ্যোক্তা সেলেব্রিটি প্রোডাকশন তাদের চলচ্চিত্র নবাব এলএলবি প্রযোজনার সময় বাংলাদেশে করোনাভাইরাস রোগের প্রাদর্ভাব শুরু হয়। সঙ্গনিরোধ এবং মহামারি ঠেকাতে বাংলাদেশের প্রেক্ষাগৃহ বন্ধ দীর্ঘসময়ের জন্য বন্ধ রাখা হয়। এসময় বিকল্প মাধ্যমে চলচ্চিত্র মুক্তি দেয়ার জন্য আই থিয়েটার প্লাটফর্ম নির্মাণ করা হয়। ২০২০ সালের ২২ নভেম্বর নবাব এলএলবি'র শিরোনাম সঙ্গীত মুক্তির মাধ্যমে অনলাইন মঞ্চটি পরীক্ষামূলক যাত্রা শুরু করে। একই মাসে ২৬ নভেম্বর হতে এটি বিশ্বব্যাপী গ্রাহক নিবন্ধনের জন্য আনুষ্ঠানিক উদ্বোধন করা হয়।

গ্রাহক নিবন্ধন 
আই থিয়েটারের গ্রাহকদের জন্য নির্দিষ্ট মূল্য পরিশোধের মাধ্যমে মূল্য অনুযায়ী নির্ধারিত সময়ের জন্য মঞ্চটিতে উপলব্ধ চলচ্চিত্র ও অন্যান্য অনুষ্ঠান উপভোগ করার উন্মুক্ত করে।

অনুষ্ঠান

মৌলিক চলচ্চিত্র

সমালোচনা 
২০২০ সালের ১৬ ডিসেম্বর,আই থিয়েটার তাদের প্রথম মৌলিক চলচ্চিত্র নবাব এলএলবি অর্ধাংশ প্রকাশ করে। কোনরূপ পূর্ব ঘোষণা ছাড়া এধরনের 'প্রতারণামূলক' কর্মকাণ্ডের জন্য সেবাটির গ্রাহকদের কাছে সমালোচিত হয়। ২০২১ সালের ১ জানুয়ারি, চলচ্চিত্রটির দ্বিতীয় অর্ধ মুক্তি দেয়া হয়।

তথ্যসূত্র

বহিঃসংযোগ 

  
 ফেসবুকে আই থিয়েটার

সাবস্ক্রিপশন চাহিদা ভিডিও সেবা
দ্য মোডেস্টো বি

মোডেস্টো বি একটি ক্যালিফোর্নিয়ার সংবাদপত্র, এটি ১৮৮৪ সালে ডেইলি ইভেনিং নিউজ  হিসাবে প্রতিষ্ঠিত হয়েছিল এবং বিভিন্ন নামে দৈনিক হিসাবে নিয়মিত প্রকাশিত হয়। ১৯৩৩ সালে এর নাম মোডেস্টো বি অ্যান্ড নিউজ-হেরাল্ড নাম পরিবর্তন করে এবং ১৯৭৫ সালে এর মাস্টহেডের নামটি সংক্ষেপে দ্য মোডেস্টো বি পরিণত হয়।

মোডেস্টো বি-র প্রায় ৭০ জন কর্মচারী রয়েছে এবং পুরো ক্যালিফোর্নিয়ায় বিতরণ করা হয় পাশাপাশি মোডেস্টো, টারলক, ওকডেল, সেরেস, পেটারসন এবং সোনেরার মতো জায়গায় পৌঁছে। এটি বর্তমানে ২৯,৭২৯ (সোম-শুক্র) এবং ৩৭,৬১৬ (রবিবার) গ্রাহক রয়েছে।

তথ্যসূত্র

বহিঃসংযোগ 

 
 মোডেস্টো বি অফিশিয়াল মোবাইল ওয়েবসাইট 
 মোডেস্টো বির আরএসএস ফিড দেয়
 দ্য মোডেস্টো বি এর ম্যাকক্ল্যাচি কোম্পানির সহায়ক প্রোফাইল

ক্যালিফোর্নিয়ার সংবাদপত্র
ক্যালিফোর্নিয়ার দৈনিক সংবাদপত্র
১৮৮৪-এ ক্যালিফোর্নিয়ায় প্রতিষ্ঠিত
ছাগলের মাংস

ছাগলের মাংস হল ছাগল (Capra aegagrus hircus) থেকে পাওয়া হয় যে মাংস। ছাগলের মাংসের সাধারণ নাম 'ছাগল', যদিও প্রাপ্তবয়স্ক ছাগলের মাংস শেভন হিসাবে উল্লেখ করা হয়। যুবক ছাগল থেকে প্রাপ্ত মাংসকে ক্যাপ্রেটো, ক্যাব্রিটো বা ছাগলছানা বলা যেতে পারে। দক্ষিণ এশীয় এবং ক্যারিবিয়ান খাবারগুলিতে, মাটন বলতে সাধারণত ছাগলের মাংস বোঝায়।  দক্ষিণ এশিয়াতে, যেখানে মাটন কারি জনপ্রিয়, 'মটন' ছাগল এবং ভেড়ার মাংস উভয়ের জন্যই ব্যবহৃত হয়। মার্কিন যুক্তরাষ্ট্রের কৃষি বিভাগ ১৯২০ এর দশকে শেভের ('ছাগল') এবং মাটন ('ভেড়া', 'মাটন') এর পোর্টম্যানটেক 'শেভন' শব্দটি প্রচার করেছিল।   বাজার গবেষণা অনুসারে, মার্কিন যুক্তরাষ্ট্রে গ্রাহকরা সিউডো-ফরাসি ভাষা থেকে প্রাপ্ত রন্ধনসম্পর্কিত নাম 'শেভন' পছন্দ করেন। 'ক্যাব্রিটো', স্পেনীয় এবং পর্তুগিজ বংশোদ্ভূত একটি শব্দ, বিশেষত একটি অল্প বয়স্ক, দুধ খাওয়া ছাগলের মাংসকে বোঝায়। এটি 'শিবো' নামেও পরিচিত।

তথ্যসূত্র 

ছাগল
প্রাণী অনুযায়ী মাংস
বাংলাদেশ এয়ার শো

বাংলাদেশ এয়ার শো বাংলাদেশে অনুষ্ঠিত হতে যাওয়া একটি এয়ার শো। এটি বাংলাদেশ বিমানবাহিনী পরিচালনা করবে এবং কক্সবাজারে অনুষ্ঠিত হবে। এটিই হবে বাংলাদেশের প্রথম আন্তর্জাতিক এয়ার শো।

এটি ২০২১ সালে অনুষ্ঠিত হওয়ার কথা ছিল কিন্তু করোনা মহামারীর কারণে ২০২২ সালে পুনরায় শিডিউল ঠিক করা হয়।

ইতিহাস 
গণপ্রজাতন্ত্রী বাংলাদেশ সরকার স্বাধীনতার সুবর্ণ জয়ন্তী উদ্‌যাপন করতে যাচ্ছে। উপলক্ষটি স্মরণীয় করে রাখতে, বাংলাদেশ বিমান বাহিনী ২০২২ সালের ফেব্রুয়ারির শুরুতে কক্সবাজারের বাংলাদেশ বিমান বাহিনী ঘাঁটি শেখ হাসিনাতে বাংলাদেশ এয়ার শো ২০২২ আয়োজন করবে। এটিই হবে বাংলাদেশে আয়োজন করা প্রথম আন্তর্জাতিক এয়ার শো।

বাংলাদেশ এয়ার শো-২০২২ এর ওয়েবপেজ উদ্বোধন করা হয় ১২ নভেম্বর ২০২০ সালে,ওয়েবপেজ লাঞ্চিং অনুষ্ঠান বৃহস্পতিবার বিএএফ ফ্যালকন হল, তেজগাঁও, ঢাকায় অনুষ্ঠিত হয়। বাংলাদেশ বিমান বাহিনী প্রধান এয়ার চীফ মার্শাল মাসিহুজ্জামান সেরনিয়াবাত  প্রধান অতিথি হিসেবে উপস্থিত থেকে পেজটি উদ্বোধন করেন।

তথ্যসূত্র

বহিঃসংযোগ 
 দাপ্তরিক ওয়েবসাইট 

বাংলাদেশ বিমান বাহিনী
স্টুটগার্ট ডেইলি লিডার

স্টুটগার্ট ডেইলি লিডার  একটি স্থানীয় সংবাদ ওয়েবসাইট যা দক্ষিণ-পূর্ব আরকানসাসের স্টুটগার্টকে জুড়ে বিস্তৃত। ওয়েবসাইটটি মূলত একটি সাম্প্রদায়িক মুদ্রিত পত্রিকা ভিত্তিক, যা ১৮৮৫ সালে প্রতিষ্ঠিত হয়েছিল। এটা আর্কানসাস কাউন্টি ব্রডকাস্টার ডিভিশনের ইস্ট আর্কানসাস ব্রডকাস্টারের মালিকানাধীন। যারা এটি গেটহাউস মিডিয়ার কাছ থেকে সেপ্টেম্বর ২০১৯ সালে কিনেছিল।  গেটহাউসের সঙ্গে গ্যানেটের একত্রিত হবার আগে ৬ সেপ্টেম্বর গেটহাউস সংবাদপত্রের প্রকাশনা বন্ধ করে দেয়, কারণ নতুন মালিকানায় বিক্রয়ের জন্য আলোচনা মুলতুবি ছিল।  দ্য লিডারের বর্তমান মালিকানা স্টুটগার্টের প্রথম রেডিও স্টেশন কেওয়াক (এএম) এর সাথে ভাগ করা। আর্কানসাস কাউন্টি ব্রডকাস্টারের মালিকানাধীন লিডার  আগস্ট ২০২০ থেকে নিয়মিত স্থানীয় অনলাইন সংবাদ কভারেজ পুনরায় শুরু করে।

তথ্যসূত্র

বহিঃসংযোগ 

 

আর্কানসাসের সংবাদপত্র
মার্কিন যুক্তরাষ্ট্রের দৈনিক সংবাদপত্র
গ্যানেট পাবলিকেশনস
দ্য বাক্সটার বুলেটিন

দ্য বাক্সটার বুলেটিন  মাউন্টেন হোম, আর্কানসাসের একটি দৈনিক পত্রিকা, যা মাউন্টেন হোম, আর্কানসাস ও বাক্সটার কাউন্টি, আরকানসাস এবং আশেপাশের অঞ্চলে পরিবেশন করা হয়। ১৯৭৬ সালে, কাগজটি মাল্টিমিডিয়া কিনেছিল; গ্যানেট ১৯৯৫ সালে মাল্টিমিডিয়া কিনেছিল।

তথ্যসূত্র

বহিঃসংযোগ 

 বাক্সটার বুলেটিন অনলাইন সংস্করণ

আর্কানসাসের সংবাদপত্র
গ্যানেট পাবলিকেশনস